b'\n_START_ARTICLE_\nSebastian Klein\n_START_SECTION_\nOpv\xc3\xa6kst og uddannelse\n_START_PARAGRAPH_\nHan er s\xc3\xb8n af Jesper Klein og Lykke Nielsen._NEWLINE_Han voksede op p\xc3\xa5 Amager, og gik i folkeskolen Sankt Ann\xc3\xa6 Skole, der er en katolsk privatskole. Efter 9. klasse startede han i 1989 Christianshavns Gymnasium p\xc3\xa5 sproglig linje.\n_START_SECTION_\nKarriere\n_START_PARAGRAPH_\nI 1996 ringede de fra DR B\xc3\xb8rne og ungdomsafdeling, som spurgte om han ville pr\xc3\xb8ves som v\xc3\xa6rt til en ny serie om dyr. Det ville han gerne, og det var starten p\xc3\xa5 hans tv-karriere._NEWLINE_Sebastian Klein er en ivrig ornitolog, og har medvirket i det af Martin Keller og Ketil Teisen udviklede b\xc3\xb8rne-tv-program Naturpatruljen som blev en k\xc3\xa6mpe succes, hvor han spiller Dr. Pjuskebusk. Han har siden medvirket i en lang r\xc3\xa6kke b\xc3\xb8rneprogrammer p\xc3\xa5 radio og tv, b\xc3\xa5de naturformidling og underholdning. Heriblandt Anton, min hemmelige ven, der blev produceret i 32 afsnit og Jul i Togvognen der blev sendt som intro til B\xc3\xb8rnenes U-landskalender i 1999. Han har ogs\xc3\xa5 medvirket i og skrevet manuskript til Kaninlandet der var en tv-serie for b\xc3\xb8rn, der blev sendt i 1999._NEWLINE_Klein har ogs\xc3\xa5 medvirket i serien Bidt, br\xc3\xa6ndt og stukket p\xc3\xa5 DR Ultra, hvor han uds\xc3\xa6tter sig selv for bid, stik og forskellige giftige planter, for at vise, hvad der sker, hvis man f.eks. bliver bidt af en kv\xc3\xa6lerslange, n\xc3\xa5r en igle suger blod eller hvis man f\xc3\xa5r saft fra en k\xc3\xa6mpebj\xc3\xb8rneklo p\xc3\xa5 sig.\n_START_SECTION_\nSelvbiografi\n_START_PARAGRAPH_\nI bogen Fra min faders skygge der udkom i oktober 2016, hylder Sebastian Klein sine for\xc3\xa6ldre ved at tegne et mangefacetteret portr\xc3\xa6t af livet og hverdagen med op- og nedture.'